ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Συγχρονισμός για την έκδοση NEXT: Catherine Lee
ΟΛΟΙ ΟΙ ΧΑΡΑΚΤΗΡΕΣ, ΟΙ ΟΡΓΑΝΩΣΕΙΣ ΚΑΙ ΤΑ ΓΕΓΟΝΟΤΑ ΕΙΝΑΙ ΕΠΙΝΟΗΜΕΝΑ.
ΟΜΑΔΑ ΠΥΡΟΤΕΧΝΟΥΡΓΩΝ
Βόμβα! Βρήκα εκρηκτικά!
Απομακρυνθείτε! Βόμβα!
Απομακρυνθείτε! Βρέθηκε βόμβα!
-Φύγετε! -Εκκενώστε την περιοχή!
-Από δω. -Απομακρυνθείτε.
-Γρήγορα. -Απομακρυνθείτε όλοι.
Φοβόμαστε για δεύτερη έκρηξη. Μάλιστα.
Βάσει του άρθρου 26 του Νόμου περί Οργάνωσης της Κυβέρνησης,
σας ανατίθενται
η εξουσία και τα καθήκοντα του προέδρου της Δημοκρατίας της Κορέας.
Συγγνώμη;
Στο εξής, είστε προσωρινός πρόεδρος.
Η θητεία σας ξεκίνησε ήδη, πρόεδρε Παρκ.
Είναι νάρκη.
Τι; Εκ πρώτης όψεως μοιάζει με νάρκη,
αλλά δεν είναι μια απλή νάρκη.
Είναι μηχανισμός που χρησιμοποιούν οι τρομοκράτες σε Αλγερία και Συρία.
Όλοι σάς περιμένουν.
Δεν έχουμε χρόνο να μιλήσουμε για τα μέτρα!
Έχουμε πόλεμο. Το καταλαβαίνεις;
ΠΑΡΟΥΣΑ ΚΑΤΑΣΤΑΣΗ ΣΤΟ ΓΕΟΥΙΝΤΟ
ΤΟΠΟΣ ΣΥΜΒΑΝΤΟΣ
Δεν πρέπει να αντιδράσουμε σπασμωδικά.
Πρέπει πρώτα να ξεκαθαρίσουμε τι συνέβη.
Είναι νωρίς για συμπεράσματα ή να μιλάμε για πόλεμο.
Και ποιος θα αποφασίσει γι' αυτό;
Ο ανώτατος διοικητής δεν είναι εδώ.
Απενεργοποιώ τον εκρηκτικό μηχανισμό.
Αυτό είναι το Συμβούλιο Εθνικής Ασφάλειας.
Όλες οι αποφάσεις περί εθνικής ασφάλειας,
επανένωσης και διπλωματίας παίρνονται εδώ.
Κύριε, ως προσωρινός πρόεδρος,
είστε ο επικεφαλής του ΣΕΑ.
Αν ξεσπάσει πόλεμος στην Κορέα, θα είναι ο Τρίτος Παγκόσμιος!
Κι ο Τέταρτος να ξεσπάσει, εμείς θα κάνουμε αυτό που πρέπει!
-Αυτό είναι απερίσκεπτο! -Να μείνουμε άπραγοι;
-Μην το παίρνεις βαριά... -Ήρθε ο προσωρινός πρόεδρος!
Πρέπει να σκεφτούμε τον λαό μας!
Η ξεροκεφαλιά δεν είναι λύση.
Ποιον είπες ξεροκέφαλο;
Κύριε.
Ο προσωρινός πρόεδρος Παρκ Μου-Τζιν.
ΗΜΕΡΑ 60: ΑΝΩΤΑΤΟΣ ΔΙΟΙΚΗΤΗΣ ΕΠΕΙΣΟΔΙΟ 2
Η βόμβα εξουδετερώθηκε.
Πιστεύουμε ότι οι δράστες χρησιμοποίησαν εκρηκτικά κατεδαφίσεων
για να ανατινάξουν την Εθνοσυνέλευση.
-Εκρηκτικά κατεδαφίσεων; -Μάλιστα.
Τοποθετείς εκ των προτέρων τα εκρηκτικά σε κολόνες και τοίχους.
Χρησιμοποιώντας το ίδιο το βάρος του κτηρίου...
πυροδοτείς τα εκρηκτικά.
Ακόμα και μεγάλα κτήρια κατεδαφίζονται μέσα σε 15 δευτερόλεπτα.
Ακόμα και μικρή ποσότητα εκρηκτικών είναι αρκετή για το αποτέλεσμα.
-Θα ήταν δύσκολο να εντοπιστούν... -Παρακάτω.
Συνεπώς, η ποσότητα των εκρηκτικών που χρησιμοποιήθηκε...
Αρκετά με αυτό. Παρακάτω.
Κύριε;
Μιλήστε μου για το σημαντικότερο απ' όλα.
Δεν ξέρετε τι θέλω να μάθω;
Το οργάνωσε η Βόρεια Κορέα ή όχι;
Δεν είμαστε βέβαιοι ακόμα, κύριε.
Αν ναι, τότε την υπόθεση θα την αναλάβει ο στρατός.
Αν όχι, αναλαμβάνει η αστυνομία.
Εκεί δεν πρέπει να εστιάσουμε;
Ο αναπληρωτής γενικός επίτροπος είναι ευθύς.
Δεν χάνετε χρόνο.
Ο πρόεδρος, ο πρωθυπουργός, υπουργοί και βουλευτές,
πάνω από 100 αξιωματούχοι της κυβέρνησης
σκοτώθηκαν στην επίθεση.
Δεν είναι η ώρα να συζητήσουμε τις αρμοδιότητες.
Έχετε δίκιο. Πάνω από 100 αξιωματούχοι της κυβέρνησης δολοφονήθηκαν.
Και μάλιστα στο κέντρο της Σεούλ, της πρωτεύουσας του έθνους.
Οι πολίτες θα αναρωτιούνται ποιος κρύβεται πίσω από την επίθεση.
Και θα αναρωτιούνται ποιος από εμάς θα αναλάβει την ευθύνη.
Ξέρετε γιατί; Γιατί ανησυχούν.
Ο γενικός επίτροπος πρέπει να βρει κάτι να πει στους πολίτες για να δικαιολογηθεί.
Εσύ δεν είσαι από την Αντιτρομοκρατική;
Ποια είναι η άποψή σου;
Ποιος το έκανε;
Ποιος παγίδευσε με εκρηκτικά την Εθνοσυνέλευση;
Είναι εκρηκτικά γνωστά από άλλες επιθέσεις.
Τα ίδια εκρηκτικά εξάγει σε συμμάχους της η Βόρεια Κορέα.
Αυτοί το έκαναν.
Προσπαθούν να ξεκινήσουν πόλεμο;
Θέλουν να ξεκινήσουν πόλεμο!
Δεν είναι τρομοκρατική επίθεση! Είναι κήρυξη πολέμου!
Προειδοποιητικό χτύπημα!
Κήρυξη πολέμου;
Δεν έχουν παρατηρηθεί κινήσεις στα στρατόπεδά τους.
Όλοι οι εκτοξευτές πυραύλων είναι στις θέσεις τους.
Σας φαίνονται έτοιμοι για πόλεμο;
Η Βόρεια Κορέα εξέδωσε ανακοίνωση.
Ορίστε.
Η Νότια Κορέα υπέστη τεράστιο πλήγμα
με την καταστροφή του κτηρίου της Εθνοσυνέλευσης.
Οι ΗΠΑ και οι εχθρικές δυνάμεις
σχεδιάζουν κάτι διεστραμμένο
για να κατηγορήσουν τη Βόρεια Κορέα.
Αυτή η συνωμοσία...
Υποστηρίζουν σθεναρά ότι δεν έχουν καμία σχέση.
Είναι η πρώτη φορά που απευθύνονται τόσο άμεσα
στην κοινή γνώμη της Νότιας Κορέας.
Ήταν έτοιμοι να συνάψουμε διπλωματικές σχέσεις.
Είναι αποφασισμένοι να αναγνωριστούν ως "κανονική" χώρα.
Δεν τους ακούσατε;
Ετοιμάζονταν για τη συνθήκη ειρήνης.
Σκεφτείτε λογικά.
Λογικά; Η λογική μου λέει
ότι έναν λυσσασμένο σκύλο τον χτυπάς
και ότι πρέπει να ανταποδώσουμε αυτήν την πρόκληση.
Είπατε "κανονική" χώρα;
Η Βόρεια Κορέα έδειξε το πραγματικό της πρόσωπο.
Οι ΗΠΑ δεν τους δίνουν σημασία,
έτσι προτίμησαν να θυσιάσουν εμάς!
Λένε "Κοιτάξτε, είμαστε ικανοί για όλα!"
Πρέπει να αποφασίσουμε!
Να πλήξουμε το ανάκτορο Κουμσουσάν
ή να περάσουμε τα σύνορα!
Καλύτερα να πλήξουμε τις πυρηνικές τους εγκαταστάσεις.
Έτσι, δεν θα μπορέσουν να ξεκινήσουν πόλεμο εναντίον μας.
Είμαστε ισχυρότεροι από εκείνους!
Μπορούμε όντως να πάρουμε τέτοια απόφαση;
Μπορούμε να πλήξουμε το Κουμσουσάν ή να περάσουμε τα σύνορα;
Δεν έχουμε την εξουσία να πάμε σε πόλεμο.
Η χώρα προστατεύεται
από τη συμμαχία μας με τις ΗΠΑ.
Είναι θέμα τιμής για τον στρατό μας.
Αν δεν επιδείξουμε αποφασιστικότητα και ετοιμότητα για μάχη
με τη δύναμη του στρατού μας, που είναι ισχυρότερος από των Βόρειων,
κινδυνεύουμε να υποστούμε ακόμα μεγαλύτερη επίθεση.
Στις επιθέσεις της 11ης Σεπτεμβρίου,
ο δεύτερος στόχος των τρομοκρατών ήταν το Πεντάγωνο.
Το ξεχνάτε αυτό;
Ζητήστε από τις Συνδυασμένες Δυνάμεις Κορέας-ΗΠΑ Βαθμό Ετοιμότητας 3.
Επιπλέον, ο στρατός μας πρέπει να προετοιμαστεί για πόλεμο.
Επιμένετε να γίνει πόλεμος στην κορεατική χερσόνησο;
Είναι ανεύθυνο να συμπεράνουμε
απλώς από τη βόμβα ότι ευθύνεται η Βόρεια Κορέα!
Τότε ποιος ήταν;
Είμαστε μια διχοτομημένη χώρα.
Ο μεγάλος μας αντίπαλος είναι ακριβώς δίπλα μας.
Αν δεν ήταν αυτός, τότε ποιος;
Θα το πιστέψετε μόνο όταν δείτε στη βόμβα
"Κατασκευασμένο στη Βόρεια Κορέα";
Η Βόρεια Κορέα; Δεν έχει καμία λογική.
Μισό λεπτό. Πώς μπορείτε και τους υπερασπίζεστε;
Κάτι δεν πάει καλά στο ΣΕΑ!
Τι είπατε; Ολοκληρώσατε;
-Πώς αλλιώς να εξηγήσω... -Ελάτε τώρα.
-την αντίδρασή σας; -Πώς το λέτε αυτό;
Είπα κάτι που δεν ισχύει;
Πρέπει να κάτσουμε με σταυρωμένα τα χέρια;
-Σκεφτείτε τον λαό μας! -Εξήγησα την κατάσταση.
Γιατί είστε τόσο ξεροκέφαλος;
-Τι φοβάστε; -Η εθνική ασφάλεια
και οι ζωές των πολιτών μας κινδυνεύουν! Ζητώ περισσότερη προσοχή!
Μπορείς να μασήσεις τσίχλα χωρίς δόντια
και να έχεις προσωρινό πρόεδρο χωρίς πρόεδρο,
αλλά χωρίς χαρτί υγείας
έχεις σοβαρό πρόβλημα.
Πέρασες πολλά σήμερα.
Θα έπρεπε να χαίρεσαι.
Από αύριο θα έχουμε προσωρινό πρόεδρο.
Δεν ήταν μόνο η Εθνοσυνέλευση.
Έβαλαν βόμβα στον Κυανό Οίκο.
Το ψευδώνυμο του προσωρινού προέδρου είναι Σταχτοπούτα. Ταιριάζει.
Ποιος ξέρει πόσους πολιτικούς έγλειψε για να γίνει υπουργός.
Μόνο και μόνο επειδή επέζησε από καθαρή τύχη,
έγινε η πρώτη μούρη της χώρας.
Έξι μήνες στην πολιτική
μέτραγε μικροσωματίδια.
Τι μπορεί να κάνει απέναντι στους Βόρειους;
Βασικά, φοβάμαι ότι κάτι θα κάνει.
Όλοι λένε ότι είστε πολύ τυχερός.
Αυτό που ήθελα να πω
είναι ότι υπήρξατε τυχερός στην καριέρα σας.
Ζητώ συγγνώμη, κύριε.
Για να είμαι ειλικρινής, το βιογραφικό σας δεν με ενθουσίασε.
Ζητώ συγγνώμη.
Όχι.
Απλώς έβγαλες ένα συμπέρασμα με όσα στοιχεία υπήρχαν.
Είναι το ένστικτο της επιβίωσης.
Άλλωστε, είμαστε σε κατάσταση έκτακτης ανάγκης.
Θα περιμένω τηλεφώνημα.
Με συγχωρείτε.
Είναι μέσα ο γενικός γραμματέας του προέδρου;
Τι θα συμβεί, αν παραιτηθώ από προσωρινός πρόεδρος;
Δεν έχω τα προσόντα.
Κοιτάξτε.
Αν μιλάτε για προσόντα διακυβέρνησης,
αυτά τα είχε μόνο ένα άτομο.
Και σήμερα,
το χάσαμε.
Όμως...
Νομίζω ότι γνωρίζετε.
Μιλάτε για αυτό που συνέβη σήμερα;
Η απόλυσή σας δεν έχει νομική ισχύ.
ΥΠΟΥΡΓΟΣ ΠΑΡΚ ΜΟΥ-ΤΖΙΝ
Δεν πρόλαβε να επικυρωθεί.
Αν παραιτηθείτε,
η τωρινή θέση σας θα μείνει κενή.
Ως αντικαταστάτες προβλέπονται
μόνο υπουργοί και μέλη της κυβέρνησης.
Ποιος περίμενε τέτοια καταστροφή;
Συνεπώς,
τι θα γίνει αν παραιτηθώ;
Η εξουσία
πρέπει πάντα να ανήκει σε κάποιον.
Όποιος έχει μεγαλύτερη εξουσία
θα πάρει τον έλεγχο.
ΠΡΟΗΓΟΥΜΕΝΟΙ ΠΡΟΕΔΡΟΙ
Μιλάτε για πραξικόπημα;
Τέτοια πραξικοπήματα
είχαμε πολλά στο παρελθόν.
Κύριε.
Έχουμε πρόβλημα.
Το πλοίο Σαουαγκίρι.
Είναι το ιαπωνικό αντιτορπιλικό.
Η Ιαπωνία φαίνεται βέβαιη ότι ο πόλεμος είναι αναπόφευκτος.
Ακόμα κι αν το πιστεύουν,
πώς μπαίνουν στα χωρικά μας ύδατα χωρίς να ενημερώσουν;
Είναι καλή ευκαιρία για αυτούς.
Η δημοτικότητα του πρωθυπουργού Άσο είναι στα τάρταρα.
Χαίρονται με τα προβλήματά μας.
Αν η εθνοφυλακή τους παρέμβει, τόσο το καλύτερο.
Παίρνουν τα ηνία εν μέσω εθνικής κρίσης.
Το έχουμε κάνει κι εμείς.
Δεν έχουν σε καμία υπόληψη τον στρατό μας.
Είναι φανερό.
Η Ιαπωνία μάς προκαλεί κι εμείς καθόμαστε και κοιτάμε.
Είναι αυτό λογικό;
Αποτρέπεις έναν πόλεμο
μόνο όταν είσαι έτοιμος να τον διεξάγεις.
Όμως, ο προσωρινός πρόεδρος δεν καταλαβαίνει ούτε αυτό.
Το κράτος μας δεν έχει ανώτατο διοικητή.
Δεν θα έχουμε πια ούτε ανώτατο διοικητή,
αν παραιτηθείτε.
Κύριε γραμματέα.
Πρέπει να μιλήσετε με τον Ιάπωνα πρέσβη.
Αν δεν λύσουμε το ζήτημα με το πλοίο τους,
τα πράγματα θα περιπλεχθούν.
Η εθνοφυλακή τους έκανε σαφές
ότι πάμε για πόλεμο.
Το πρωί τα χρηματιστήρια θα καταρρεύσουν.
Οι ξένοι θα ψάχνουν εισιτήριο να φύγουν.
Δεν θα μπορούμε να ηρεμήσουμε τους πολίτες.
Δεν έχουμε χρόνο, κύριε.
Πιστεύετε ακόμα
ότι δεν έχετε τα προσόντα;
Δεν σας ζητώ να εξασκήσετε τις προεδρικές εξουσίες.
Σας ζητώ να κάνετε το καθήκον σας ως πολίτης.
Επιλεγήκατε ως προσωρινός πρόεδρος
σύμφωνα...
με το Σύνταγμά μας.
Δεν είστε κουρασμένος;
Δεν θα πάρει πολλή ώρα.
Εντάξει.
Από δω.
ΚΕΝΤΟ ΚΙΜΟΥΡΑ ΠΡΕΣΒΗΣ ΤΗΣ ΙΑΠΩΝΙΑΣ ΣΤΗ ΝΟΤΙΑ ΚΟΡΕΑ
Ο πρωθυπουργός Άσο εκφράζει τα ειλικρινέστερα συλλυπητήριά του.
Ατυχώς, δεν ήρθατε εδώ
για να εκφράσετε συλλυπητήρια.
Σας καλέσαμε επειδή το αντιτορπιλικό Σαουαγκίρι
παραβίασε τα χωρικά μας ύδατα.
ΚΛΗΣΗ: ΑΙΤΗΜΑ ΠΡΟΣΕΛΕΥΣΗΣ ΕΝΟΣ ΔΙΠΛΩΜΑΤΗ, ΓΙΑ ΕΠΙΣΗΜΗ ΚΑΤΑΓΓΕΛΙΑ
Δεν τα παραβιάσαμε.
Ήταν πράξη αυτοάμυνας.
Πράξη αυτοάμυνας;
ΜΠΕΛ ΜΠΡΑΟΥΝ ΔΙΟΙΚΗΤΗΣ ΣΥΝΔΥΑΣΜΕΝΩΝ ΔΥΝΑΜΕΩΝ
Λαέ της Κορέας,
το Ντόκντο είναι κορεατικό έδαφος.
Είναι πατρογονική μας γη και ήταν η πρώτη που προσαρτήθηκε
στην Ιαπωνία κατά την εισβολή.
Κατακτήθηκε από την Ιαπωνία
κατά τον ρωσοϊαπωνικό πόλεμο...
"Διάγγελμα προς το Έθνος".
"Διάγγελμα Έκτακτης Ανάγκης".
"Διάγγελμα".
ΕΓΚΑΙΝΙΑ ΤΟΥ ΚΟΙΝΩΝΙΚΟΥ ΣΥΛΛΟΓΟΥ
ΠΡΩΤΟ ΠΡΟΕΔΡΙΚΟ ΔΙΑΓΓΕΛΜΑ
Για το επικείμενο διάγγελμα προς το έθνος, έχει πρωταρχική σημασία
για μένα να αμβλύνω τις ανησυχίες για την οικονομία.
Ωστόσο, αν δεν το κάνω σωστά,
κινδυνεύω να τις οξύνω.
Γι' αυτό πιστεύω...
Κιμ Ναμ-Γουκ!
-Μάλιστα. -Πώς τολμάς να κοιμάσαι μπροστά
στον πρόεδρο;
Θες να εκφράσεις δυσαρέσκεια;
Θες να πεις ότι βαρέθηκες την ξύλινη γλώσσα;
Όχι, κύριε.
Είχα πολλή δουλειά χθες
και δεν μπόρεσα να ακούσω τον σοφό...
-Τον ζόφο; Τι είπες; -Τον σοφό σας...
-Εννοώ, τον σοφό σας... -Να βελτιώσεις την άρθρωσή σου.
Τον σοφό σας λόγο.
-Ξανά. -Τον σοφό σας λόγο, κύριε.
-Είσαι βέβαιος; -Μάλιστα.
Θεέ μου.
Εντάξει.
Μισό λεπτό να ξεκινήσω ξανά την κάμερα.
-Φυσικά. -Δεν θέλουμε να γραφτεί αυτό.
Έλεος.
-Δεν είναι δύσκολο; -Όχι, κύριε.
Συγγνώμη.
Εγώ... ήμουν...
-Ορίστε. -Δεν ήταν ανάγκη.
Λοιπόν...
Άκουσα ότι ετοιμάζατε το διάγγελμα προς το έθνος.
Ως επικεφαλής λογογράφος, το αναλαμβάνω όλο εγώ.
Μείνετε ήσυχος.
Εντάξει.
Χαίρετε.
Ο γραμματέας Χαν μού ζήτησε να βεβαιωθώ ότι είστε εντάξει.
Θα θέλατε να κοιμηθείτε; Να σας ετοιμάσω ένα κρεβάτι;
Όχι, ευχαριστώ. Δεν χρειάζεται.
Εντάξει, λοιπόν.
Ευχαριστώ.
Το προσωπικό του Κυανού Οίκου
θα τα φροντίσει όλα.
Εσείς το μόνο που έχετε να κάνετε
είναι να καθίσετε εδώ.
Έτσι, το έθνος θα διατηρήσει τουλάχιστον τη συνταγματική του τάξη.
Εγώ είμαι. Πώς είναι η Σι-Τζιν;
Τι είπε ο γιατρός;
Είχε εγκεφαλική αιμορραγία,
αλλά κατάφεραν να τη σταματήσουν.
Τώρα,
περιμένουμε να συνέλθει.
Έχω το κοκαλάκι των μαλλιών της.
Θα το ψάχνει όταν συνέλθει.
Πες της ότι θα της το δώσω όταν έρθει να με βρει,
ώστε να βιαστεί να γίνει καλά.
Η Σι-Τζιν θα γίνει καλά.
Το φροντίζω εγώ αυτό.
Εσύ έχεις πολλά περισσότερα να φροντίσεις.
Δεν θα μπορούμε να πάμε σπίτι για λίγο.
Συγγνώμη που σας έμπλεξα έτσι.
Πιστεύεις ότι έχω παράπονο;
Εσύ...
Θα μπορούσες να ήσουν εκεί όταν συνέβη.
Τουλάχιστον...
είμαστε ακόμα μαζί.
Αληθεύει
ότι χάθηκε βορειοκορεατικό υποβρύχιο;
ΜΑΓΙΑΝΓΚΝΤΟ ΥΠΟΒΡΥΧΙΟ 1 ΚΛΑΣΗΣ ΡΟΜΕΟ
Ένα βορειοκορεατικό υποβρύχιο κλάσης Ρόμεο,
που απέπλευσε πριν εννέα μέρες από τη βάση Σίνπο,
-δεν γύρισε. -Βορειοκορεατικό υποβρύχιο
απέπλευσε πριν εννέα μέρες, δεν γύρισε.
Έχει δυνατότητα μεταφοράς πυρηνικών κεφαλών.
Έχουν πει ανοιχτά ότι ενσωματώνει τεχνολογία αιχμής.
Κύριε Χαν, ένα εξαφανισμένο υποβρύχιο είναι σαφής ένδειξη
ότι έχουμε κλιμάκωση των ενεργειών.
Είναι σαφής πολεμική πρόκληση.
Καταλαβαίνετε τώρα
γιατί η Ιαπωνία έστειλε το πλοίο της στην Ανατολική Θάλασσα;
...έστειλε το πλοίο της στην Ανατολική Θάλασσα;
Θα έπρεπε να συνεννοηθείτε με την κυβέρνησή μας,
αφού η Ιαπωνία είναι σύμμαχός μας.
Ανησυχείτε ότι σας αγνοούμε;
Η Νότια Κορέα απέτυχε να προστατεύσει τον πρόεδρό της.
Γιατί η Ιαπωνία να συζητήσει ζητήματα εθνικής ασφάλειας μαζί της;
Θα αστειεύεστε...
Πρέπει να κηρύξουμε Βαθμό Ετοιμότητας DEFCON 2 σε όλη...
-Με συγχωρείτε, κε διοικητά. -Άσ' τον να μιλήσει.
Σε όλη την κορεατική χερσόνησο.
Αυτό προϋποθέτει σχετική διαταγή
από τον προσωρινό ανώτατο διοικητή των κορεατικών ενόπλων δυνάμεων.
Εννοείτε
ότι θα συνδράμετε αν γίνει πόλεμος;
Από τη στιγμή που η Εθνοσυνέλευσή σας δέχτηκε επίθεση, κύριε,
αποτελεί πεποίθησή μου ότι η κορεατική χερσόνησος είναι ήδη...
Βασικά, κύριε...
η ώρα μηδέν έχει περάσει.
Πού είναι ο πρόεδρος Παρκ;
Πρέπει όντως να συμφωνήσουμε σε DEFCON 2;
Αν πράγματι το υποβρύχιο έχει κινηθεί νότια, ναι.
Είναι παρανοϊκό.
Είναι ακριβώς αυτό που ήθελαν τα γεράκια των ΗΠΑ.
Σκεφτείτε το.
Για τον πρόεδρο Ρέινολντ, μια τέτοια πρόκληση είναι καταστροφή.
Παίζεται η επανεκλογή του.
Θα επιλέξει ένα ισχυρό στρατιωτικό χτύπημα
για να δείξει ότι δεν υποκύπτει στη Βόρεια Κορέα.
Τα γεράκια θα μείνουν κατευχαριστημένα.
Μόνο δύο φορές στην ιστορία μας ανεβάσαμε το DEFCON.
Στις δολοφονίες του Πανμουντζόμ το 1976
και στη βόμβα στη Ρανγκούν το 1983.
Οι ΗΠΑ είχαν τον έλεγχο της κατάστασης
για την περίπτωση αντιποίνων.
Από το DEFCON 3 και πάνω,
η επιχειρησιακή ευθύνη ανήκει στις Συνδυασμένες Δυνάμεις.
Το ίδιο συμβαίνει και τώρα.
Οι ΗΠΑ απλώς θέλουν να έχουν τον έλεγχο της Κορέας.
Είναι πολύ επικίνδυνο σε περιόδους έντασης μεταξύ Βορρά και Νότου.
Κανένα νέο από το κόκκινο τηλέφωνο;
Δεν τους βρίσκουμε.
Το ίδιο και με το φαξ που στείλαμε για το κόκκινο τηλέφωνο.
Το ίδιο και οι στρατιωτικές επικοινωνίες.
Πλήρης σιγή ασυρμάτου παντού.
Προφανώς αρνούνται να μας μιλήσουν.
Κλειδώθηκαν στο δωμάτιό τους σαν έφηβοι.
Αν όντως το υποβρύχιό τους κινήθηκε νότια,
θα είναι ήδη έξω από τη ναυτική βάση Τζίνχαε.
Ας μη βιαζόμαστε.
Για τους Βόρειους, το ιαπωνικό πολεμικό πλοίο
είναι πρόκληση της συμμαχίας Κορέας-ΗΠΑ-Ιαπωνίας.
Αντιδρούν έντονα κόβοντας τις επικοινωνίες.
Ιούνιος 1996, συνομιλίες υφυπουργών μεταξύ Βορρά και Νότου
και...
η πρώτη μάχη της Μπαενγκγέονγκ.
Ιούνιος 2010, συνάντηση κορυφής Βόρειας-Νότιας Κορέας
και η έκρηξη στο πλοίο Άσαν.
Μάρτιος 2012,
συμφωνία κορυφής,
ξεσπάει η δεύτερη μάχη της Μπαενγκγέονγκ.
Σήμερα,
4 Μαρτίου 2019,
το κτήριο της Εθνοσυνέλευσης,
η δολοφονία του προέδρου
και μελών της κυβέρνησης.
Δεν το καταλαβαίνετε;
Η Βόρεια Κορέα χλευάζει την Πολιτική της Λιακάδας.
Και πάντα με την ίδια μέθοδο.
Ακόμα πιστεύετε
-ότι μπορούμε να συνεννοηθούμε; -Δεν το πιστεύουμε απλώς.
Είμαστε σίγουροι.
Είμαστε σίγουροι ότι θέλουν ρύζι,
όσο εμείς θέλουμε ειρήνη.
Την ειρήνη δεν την εκλιπαρείς πληρώνοντας.
Την προστατεύεις με το αίμα σου.
Ο ερασιτεχνισμός στην άμυνα και οι φαντασίες για επανένωση
σκότωσαν τον πρόεδρο.
Και ο στρατός έχασε
τον ανώτατο διοικητή του.
Δεν έχουμε χρόνο, πρόεδρε Παρκ.
Δώστε έγκριση για DEFCON 2.
DEFCON 2...
Δηλαδή είστε βέβαιος ότι η Βόρεια Κορέα ετοιμάζεται για πόλεμο;
Νομίζετε ότι ο εχθρός θα επιτρέψει ποτέ να ξέρουμε με βεβαιότητα;
Δεν φοβόμαστε τον Βορρά
για τα πυρηνικά και τους πυραύλους τους.
Αλλά επειδή δεν ξέρουμε ποτέ τι σκέφτονται.
Όπως με το υποβρύχιο.
Έχετε πληροφορίες για το υποβρύχιο, σωστά;
Ποια είναι τα γεγονότα; Κινήθηκε νότια;
Είναι πρόκληση; Είναι άσκηση; Είναι...
Δεν έχει καμία διαφορά.
Ορίστε;
Ξέρετε γιατί είναι έτσι η κυβέρνηση σήμερα;
Γιατί...
Επειδή ο αλαζόνας πρόεδρος ευνούχισε τον στρατό
και τις μυστικές υπηρεσίες για χάρη της ειρήνης.
Δεν θα επιτρέψω να ξανασυμβεί αυτό.
Δεν συμφωνείτε;
Είμαι αντίθετος σε αυτό.
Μόλις ο πρόεδρος Παρκ συναινέσει στο DEFCON 2,
η διακυβέρνηση θα περάσει στον στρατό και στις μυστικές υπηρεσίες,
εφόσον θα είμαστε σχεδόν σε πόλεμο.
Θα είναι αδύνατον να ανακτήσουμε την εξουσία.
Είσαι πολύ νέος.
Έχεις το θάρρος να σκέφτεσαι το μέλλον.
Πρέπει να πάτε στο νοσοκομείο ή να πάρετε άδεια.
Δεν είναι πολύ αργά.
Πιστεύεις ότι μπορώ να πάω στο νοσοκομείο;
Θα ήταν αναίσχυντο.
Είναι πολύ άδικο, δεν το αντέχω.
Εδώ και δύο χρόνια, κάθε βήμα προς τη συνθήκη ειρήνης
ήταν δύσκολο.
Έπρεπε να μην ερεθίσουμε τις ΗΠΑ,
ενώ κατευνάζαμε τον Βορρά.
Δεν φάγαμε μια φορά ήρεμοι με τις οικογένειές μας,
ούτε πήγαμε διακοπές.
Εργαστήκαμε σκληρά για να φτάσουμε εδώ.
Πώς έγιναν όλα καπνός;
Ακόμα...
έχουμε χρόνο.
Πρέπει να μάθουμε αμέσως τι γίνεται στον Βορρά.
Ας πάρουμε πληροφορίες από την Κίνα
ή κι από άλλες χώρες...
Κύριε Κο.
Μπορείς να με συνδέσεις απευθείας
παρακάμπτοντας την ΕΥΠ;
Μάλιστα, κύριε.
Να επιβληθεί εμπάργκο σε κάθε είδηση.
Αν επικρατήσει πανικός στους πολίτες,
δεν θα έχουμε άλλη επιλογή.
Καλύτερα...
να εστιάσουμε σε ένα ζήτημα.
Η ειρήνη στην κορεατική χερσόνησο
ήταν το ανεκπλήρωτο όραμα του προέδρου.
Κύριε, το υποβρύχιο.
Πιστεύετε ότι η Βόρεια Κορέα ετοιμάζει επίθεση;
Δεν εντοπίστηκε από ραντάρ ή δορυφόρους.
Συνεπώς, ήταν διαρκώς σε κατάδυση.
Πιθανότατα στοχεύει τη ναυτική βάση Τζίνχαε, σωστά;
-Άρα, αυτήν τη στιγμή... -Αυτήν τη στιγμή
θα πρέπει να ανεβεί σε βάθος περισκοπίου.
Απέπλευσε από τη βάση στις 24 Φεβρουαρίου
και διατήρησε μέση ταχύτητα 15 κόμβων.
Έχουν περάσει εννέα μέρες, άρα...
Πώς ανανεώνουν το οξυγόνο τους;
Εξαερώνουν υγρό οξυγόνο;
Ορίστε;
Αν έχουν μηχανές ντίζελ, θα έχουν και μπαταρίες λιθίου.
Τι λες;
Να...
Κύριε.
Ναι;
Έκανα θεωρητικές σπουδές.
Κατάλαβα.
Είναι τόσο δύσκολο να το καταλάβουμε;
Για τη Βόρεια Κορέα μιλάμε.
Ακόμη κι αν λιμοκτονούν,
θα επιτάξουν κάθε αλιευτικό σκάφος
για να φτιάξουν υποβρύχια.
Γιατί μιλάτε για πανεπιστημιακές σπουδές;
Πώς είπατε;
Μιλούσα στον κύριο Παρκ.
Όχι, τα αλιευτικά σκάφη.
Είπες ότι επίταξαν όλα τα αλιευτικά.
Ναι, είναι ολοφάνερο. Δεν υπάρχει ούτε ένα αλιευτικό στη θάλασσα
σε περίοδο αφθονίας ψαριών.
Είσαι βέβαιος; Έχεις αποδείξεις;
Είναι αξιόπιστα τα στοιχεία;
Εκεί γεννήθηκα και μεγάλωσα.
Εκεί, ακόμα κι αν την προηγουμένη κήδεψες τον πατέρα σου,
πρέπει να βγεις στη θάλασσα, γιατί αλλιώς θα πεινάσεις.
Ο κος Κιμ αυτομόλησε από τη Βόρεια Κορέα και ο πρόεδρος Γιανγκ τον προσέλαβε
ως μετακλητό για να γίνει λογογράφος του.
Κυρία Τζέονγκ.
Θέλω μια χάρη.
Στην άκρη.
Πώς νιώθεις;
Είσαι καλά; Θα κάνω τα πάντα για να σε βοηθήσω.
Γιατρέ, πώς είναι;
Χάνει πολύ αίμα.
Θα κάνουμε ό,τι μπορούμε.
Λυπάμαι πολύ.
Κυρία Γιουν, σχετικά με τη συνέντευξη.
Θέλετε πρώτα τη φωτογράφηση ή τη συνέντευξη;
Οι δημοσιογράφοι περιμένουν.
Θα ανοίξω το κινητό μου μόλις βγω απ' το νοσοκομείο.
Αν δω έστω μία φωτογραφία μου
στην τηλεόραση, στο Ίντερνετ ή στον Τύπο,
θα σε απολύσω.
Θα πρέπει να πονάει πολύ...
Μην τους κρατάτε άλλο εδώ.
Ταΐστε τους και διώξτε τους.
-Μπορώ να βοηθήσω; -Η καντίνα δεν δέχεται κάρτες.
Θεέ μου. Είστε εντάξει;
Μισό λεπτό.
Ναι.
Θα γίνεις καλά.
Για καλό προσπάθησε.
Ήθελε περισσότερη κάλυψη για σένα
και έφερε εδώ τους δημοσιογράφους από την Εθνοσυνέλευση.
Εξερράγη βόμβα κατά την ομιλία του προέδρου,
από την οποία ομιλία απείχα.
Αυτό και μόνο με φορτώνει με ηθική ευθύνη.
Τραυματίες είναι στον προθάλαμο,
επειδή τα επείγοντα είναι γεμάτα. Γιατί να φέρει κάμερες εδώ;
Για να με συμπαθήσει ο κόσμος;
Σίγουρα ήθελε να δείξει στον κόσμο
ότι ήσουν η πρώτη πολιτικός που έσπευσε στο σημείο.
Δεν έχουν μόνο τα κανάλια κάμερες πια.
Ελάτε εδώ.
Παρακαλώ, βοηθήστε με.
Στην άκρη!
Πού πονάει περισσότερο;
#ΓΙΟΥΝ ΤΣΑΝ-ΓΚΕΟΝΓΚ
Περιμένετε.
#ΥΠΟΔΕΙΓΜΑ ΗΓΕΣΙΑΣ Η ΠΡΩΤΗ ΒΟΥΛΕΥΤΗΣ ΠΟΥ ΕΦΤΑΣΕ
Πού πονάει περισσότερο;
Χτυπήσατε άσχημα στο κεφάλι.
Έρχεστε εδώ;
Μισό λεπτό.
Είστε εντάξει;
Φωνάζετε έναν γιατρό;
-Βιαστείτε... -Ναι;
Τι;
Στον Κυανό Οίκο.
Μάλιστα, κυρία.
Συγγνώμη που περιμένατε.
Κανένα πρόβλημα. Είμαστε σε κατάσταση έκτακτης ανάγκης.
Καθίστε.
Ώστε εκλήθη ο Ιάπωνας πρέσβης;
Έμαθα ότι ήρθε και ο διοικητής των Συνδυασμένων Δυνάμεων.
Τι τρέχει, γραμματέα Χαν;
Ποιος σας το είπε;
Οι δημοσιογράφοι; Κάποιος από το προσωπικό του Κυανού Οίκου;
Έχει σημασία;
Δεν θα το χρησιμοποιήσω εναντίον του προέδρου.
Άλλωστε, η θητεία του προέδρου Γιανγκ τερματίστηκε σήμερα.
H Πολιτική της Λιακάδας που τόσο λατρεύατε
-τερματίστηκε επίσης. -Κυρία Γιουν.
Η Κορέα δεν έχει πρόεδρο, πρωθυπουργό
και πρόεδρο της Εθνοσυνέλευσης.
Δεν είμαι απλά αρχηγός της αντιπολίτευσης.
Εκπροσωπώ
την Εθνοσυνέλευση, τους πολίτες.
Δεν μπορείτε να με αποκλείσετε
σε μια τέτοια στιγμή εθνικού κινδύνου.
Εννοώ, ας μοιραστούμε την ευθύνη.
Προτείνω συγκυβέρνηση με το κόμμα μου.
Ακούγεται σαν να προτείνετε να τα παρατήσουμε.
Ευχαριστώ που το καταλάβατε αμέσως.
Αν και ο πρόεδρος πέθανε,
έχουμε προσωρινό πρόεδρο.
Μέχρι τις επόμενες εκλογές,
ισχύει η κυβέρνηση του Γιανγκ Τζιν-Μαν.
Είμαστε υπεύθυνοι για την εθνική ασφάλεια.
Θα επιτελέσουμε το καθήκον μας στο ακέραιο.
Είναι Μάρτιος.
Οι νύχτες διαρκούν ακόμα πολύ.
Αν τελικά αποδειχτεί
ότι το βορειοκορεατικό υποβρύχιο κινήθηκε νότια,
είμαι σίγουρη ότι ο λαός
δεν θα περιμένει τη λήξη της θητείας του προσωρινού προέδρου.
Θα εμπιστευτούν τη ζωή και το βιος τους
σε έναν πρόεδρο με μηδενική πολιτική εμπειρία
και με μόνη γνώση των όπλων τη στρατιωτική του θητεία;
Σε μια ημιεμπόλεμη κατάσταση;
Θα είναι
μια πολύ μακριά νύχτα για σένα.
ΠΡΟΕΔΡΙΑ ΤΗΣ ΔΗΜΟΚΡΑΤΙΑΣ ΚΤΗΡΙΟ 1
Δεδομένα ρύπανσης της θάλασσας στην ανατολική ακτή.
ΜΟΛΥΝΣΗ ΤΗΣ ΘΑΛΑΣΣΑΣ ΑΠΟ ΛΙΘΙΟ
Βρήκαμε ψάρια μολυσμένα από λίθιο στην Ανατολική Θάλασσα.
Η αναφορά ήρθε στο υπουργείο στις 2 Μαρτίου.
Μετά την εξαφάνιση του υποβρυχίου.
Λίθιο...
Μπαταρίες λιθίου.
Η πηγή ενέργειας του υποβρυχίου.
Εξαφανισμένα αλιευτικά,
μολυσμένα ψάρια με λίθιο, υποβρύχιο με μπαταρίες λιθίου.
Καταλαβαίνεις τι σημαίνει;
Κυρία Τζέονγκ;
Με συγχωρείτε.
Είχαμε πληροφορίες από την Κίνα;
Έκαναν πρόσφατα μαζικές μεταθέσεις προσωπικού.
Μας είναι δύσκολο να μάθουμε.
Πόσον χρόνο έχουμε;
Ο διοικητής Μπράουν θέλει να ορίσουμε DEFCON 2
πριν την ανατολή.
Σκοπεύετε
να συμφωνήσετε σε αυτό;
Τι θα γίνει
αν το υποβρύχιο βυθίστηκε έξω από τα χωρικά μας ύδατα;
Αν παρασύρεται προς τον νότο λόγω βλάβης;
Αληθεύει αυτό;
Από που έρχεται η πληροφορία;
Προς το παρόν,
είναι απλά μια θεωρία. Πρέπει να την επαληθεύσω.
Δηλαδή,
διακινδυνεύετε τη ζωή και την ασφάλεια των πολιτών
με βάση κάτι που δεν έχει επαληθευτεί ακόμα;
Απέπλευσε στις 24 Φεβρουαρίου από τη βάση Σίνπο.
Αν διατήρησε μέση ταχύτητα 15 κόμβων για εννέα ημέρες,
θα έπρεπε να είναι στα ύδατά μας. Πιθανόν κάπου εδώ.
Ο δορυφόρος το κατέγραψε στην επιφάνεια
στις 2 Μαρτίου.
Το οξυγόνο στο εσωτερικό του μετά από 69 ώρες είναι...
Σταματήστε.
Αν είναι να μιλάτε
για επιστημονική ηθική και δεδομένα, σταματήστε.
Εδώ δεν είναι σχολή ή το εργαστήριο
από όπου προέρχεστε.
Οι οικογένειες περιμένουν.
Οι οικογένειες του πληρώματος
σίγουρα θα περιμένουν.
Κανείς δεν φανταζόταν όταν αναχώρησαν
ότι θα ήταν η τελευταία τους φορά.
Ίσα που προλαβαίνουν να σώσουν το πλήρωμα.
Έχουν οξυγόνο για 69 ώρες χωρίς να αναδυθούν
και αυτό τελειώνει.
Να ρωτήσω κάτι.
Τι θα γίνει
αν δεν έχει βυθιστεί
και βρίσκεται στα ύδατά μας;
Τότε...
θα είναι απλώς οι εχθροί μας που απειλούν τις ζωές
50 εκατομμυρίων ανθρώπων.
Κάνω λάθος;
Δώστε έγκριση...
για DEFCON 2.
-Μα, κύριε Χαν... -Υποσχεθήκατε να αφήσετε
εμένα και το προσωπικό του Κυανού Οίκου
να φροντίσουμε τα πάντα εδώ μέσα.
Εγώ
δεν θα παίξω στα ζάρια
την ασφάλεια της χώρας.
Ήρθε ο προσωρινός πρόεδρος;
Θα κάνετε ό,τι σας είπε ο γραμματέας Χαν;
Δεν έχω άλλη επιλογή.
Δεν πιστεύετε ότι βυθίστηκε;
Για την ώρα,
είναι μια υπόθεση χωρίς απόδειξη.
Δεν έχω στοιχεία.
Θα το φορέσω μόνος μου.
Να το συνηθίσετε.
Είναι το πρωτόκολλο.
Είναι λίγο υπερβολή.
Φυσικά.
Ευχαριστώ.
Μου είπαν
ότι ο υπεύθυνος πρωτοκόλλου είναι σαν τον φωτεινό σηματοδότη.
"Η Δημοκρατία της Κορέας
τα πάει μια χαρά.
Γι' αυτό,
κανείς δεν μπορεί να μας βλάψει".
Μάλλον ήθελα
να μεταφέρετε αυτό το μήνυμα, κύριε πρόεδρε.
Ζητώ συγγνώμη
αν σας έφερα σε δύσκολη θέση.
Πολύ καλή παρομοίωση.
Ο υπεύθυνος πρωτοκόλλου είναι σαν τον φωτεινό σηματοδότη.
Ο διευθυντής πρωτοκόλλου...
συνήθιζε να το λέει αυτό.
Τον συνάντησα σήμερα;
Συνόδευε τον πρόεδρο
σήμερα στην Εθνοσυνέλευση.
Πήγε στη θέση μου...
για να πάω εγώ στο Πανμουντζόμ.
Σήμερα...
βρισκόμαστε εδώ
επειδή γλιτώσαμε κατά τύχη.
Επειδή είναι παλιό.
-Κύριε Τσε. -Ναι.
-Όχι... -Όχι, παρακαλώ.
Πώς μας αφήσατε έτσι;
ΓΥΡΝΑ ΖΩΝΤΑΝΟΣ
ΒΡΕΙΤΕ ΤΟΝ ΑΔΕΡΦΟ ΜΟΥ, ΤΟΝ ΝΤΑΕ-ΧΙΟΥΝ
ΓΥΡΙΣΤΕ ΓΡΗΓΟΡΑ!
Φέρτε τον πίσω.
Όχι, μη φεύγετε, παρακαλώ.
ΦΙΛΕ ΜΟΥ, ΕΦΥΓΕΣ ΠΟΛΥ ΝΩΡΙΣ Σ' ΑΓΑΠΑΩ
Είναι κανείς εδώ;
Μ' ακούτε; Απαντήστε!
Υπάρχουν επιζώντες;
Κανείς;
Μ' ακούτε;
Πόσες πιθανότητες υπάρχουν;
Να υπάρχουν επιζώντες σε παρόμοιες συνθήκες. Έχεις στατιστικά;
Υπάρχει διεθνής εμπειρία;
Δεν θέλω να πιστεύω σε πιθανότητες...
αλλά σε ένα θαύμα.
Ο διευθυντής της ΕΥΠ είναι ανάμεσα στα θύματα.
Η ζωή είναι πολύ απρόβλεπτη.
Αν ήταν μια απλή ομιλία του προέδρου,
δεν θα είχε λόγο να παρευρίσκεται.
Το αποφάσισε μόλις χθες το πρωί,
επειδή είχε σχέση με τη συνθήκη ειρήνης.
Θέλω μια χάρη.
Αυτό δεν είναι χάρη.
Είναι παράνομη πράξη.
Δηλαδή μου ζητάς
να βρω με ποιους μίλησε ο πράκτορας Κιμ
προτού πάει στην Εθνοσυνέλευση
και τι ερευνούσε.
Ξέρεις πώς ονομάζεται αυτό;
Παράνομη παρακολούθηση.
Σε ποιον αιώνα ζεις;
Δεν κάνω τίποτα που δεν επιτρέπεται.
Ο Κιμ Τζουν-Ο είναι πράκτορας της αντικατασκοπείας.
Δεν είχε λόγο να βρίσκεται στην ομιλία της Κατάστασης του Έθνους.
Αλλά ήταν εκεί ακριβώς.
Πήγε με το μετρό αντί να οδηγήσει
και ήταν μόνος του.
Θέλω να μάθω τον λόγο.
Κι εγώ θέλω να μάθω τον λόγο.
Γιατί ενημερώνεις άλλους εν αγνοία μου;
Να-Γκέονγκ, όταν η κατάσταση είναι τόσο πιεστική όσο τώρα,
καλύτερα να ενοποιούνται οι δίαυλοι επικοινωνίας.
Αν ενημερώνεις τους ανωτέρους μου παρακάμπτοντας εμένα...
Θα σ' το έλεγα.
Αλήθεια; Εμπρός, λοιπόν. Πες μου.
Η Βόρεια Κορέα φέρεται παράξενα.
Και πού είναι το νέο;
Ότι ο ήλιος βγαίνει από την ανατολή;
Πάντα φέρεται παράξενα.
Κοίτα αυτό. Σου φαίνεται φυσιολογικό;
Παραείναι σιωπηλοί.
Παραείναι σιωπηλοί
για να υποθέσουμε ότι το έκαναν για να μας προκαλέσουν.
Κανείς διπλωμάτης τους στο εξωτερικό δεν έστειλε την οικογένειά του
σε ασφαλές σημείο ούτε πίσω στη χώρα.
Δεν αύξησαν τα μέτρα ασφαλείας στα κινεζικά σύνορα.
Δεν εντοπίσαμε καμία ασυνήθιστη κίνηση.
Εσύ είπες
ότι η βόμβα που βρήκαμε ήταν βορειοκορεατική.
Ήταν ψεύτικη.
Κι αν κάποιος το σχεδίασε ώστε...
να τους ενοχοποιήσει;
Ποιος θα το έκανε αυτό;
Κύριε προσωρινέ πρόεδρε,
πρέπει να εγκρίνετε την εφαρμογή DEFCON 2.
Εγκρίνετε την εφαρμογή DEFCON 2;
Και τι γίνεται μετά;
Θα έχουμε "Ματωμένη Μύτη". Είναι η διαταγή από την Ουάσινγκτον.
"Ματωμένη μύτη". Απόφαση της Ουάσινγκτον.
ΒΟΡΕΙΑ ΚΟΡΕΑ ΠΥΡΗΝΙΚΕΣ ΕΓΚΑΤΑΣΤΑΣΕΙΣ
Είναι η στρατηγική της "Ματωμένης Μύτης".
Περιορισμένο και χειρουργικό προειδοποιητικό χτύπημα
ως επίδειξη δύναμης
για να τους εκφοβίσουμε.
ΒΟΡΕΙΑ ΚΟΡΕΑ ΕΞΟΜΟΙΩΣΗ ΒΟΜΒΑΡΔΙΣΜΟΥ
Κύριε προσωρινέ πρόεδρε.
Ως ανώτατος διοικητής των κορεατικών ενόπλων δυνάμεων...
ΣΙΝΟΥΙΤΖΟΥ, ΠΙΟΝΓΙΑΝΓΚ ΠΡΟΒΛΕΠΟΜΕΝΟΣ ΣΤΟΧΟΣ
-Κύριε; -Είναι παράξενο.
Λέει ότι είναι παράξενο.
Το υποβρύχιο κινήθηκε νότια,
αλλά δεν το αντιμετωπίζουμε
και χτυπάμε τις πυρηνικές τους εγκαταστάσεις;
Εξουδετερώνουμε τις εγκαταστάσεις τους
ώστε να μη μας απειλήσουν ξανά.
Είναι μια από τις επιλογές μας.
Δεν θα επηρεάσει εμάς στον Νότο.
Αν είναι ικανοί να σκεφτούν λογικά,
δεν θα ξεκινήσουν κανονικό πόλεμο
ενάντια στις ΗΠΑ.
Δηλαδή υποστηρίζετε
ότι αυτό θα πετύχει υπό την προϋπόθεση
ότι η Βόρεια Κορέα θα φερθεί λογικά.
Σας φαίνεται η Βόρεια Κορέα μια λογική χώρα,
στρατηγέ Λι;
Είτε οι Βορειοκορεάτες είναι λογικοί είτε όχι,
το βέβαιο είναι ότι έστειλαν ένα υποβρύχιο
στα χωρικά σας ύδατα.
Πρέπει να εγκρίνετε το DEFCON 2.
Δώστε έγκριση για DEFCON 2.
Το υποβρύχιο
μπορεί να μην είναι στα ύδατά μας.
-Μισό... -Μάθαμε ότι τα νερά
και το οικοσύστημα γύρω από το υποβρύχιο μολύνθηκαν από λίθιο.
Είναι πολύ πιθανό να παρασύρθηκε ακυβέρνητο λόγω βλάβης.
Μπορείτε να το αποδείξετε;
Μπορεί κανείς να το αποδείξει;
Πώς θα το αποδείξετε
χωρίς στοιχεία από δορυφόρους και σόναρ;
Αν δεν το παραδεχτεί η Βόρεια Κορέα,
δεν μπορούμε να το αποδείξουμε.
Άρα, δεν έχουμε επιλογή.
Θα πρέπει να το επιβεβαιώσουν αυτοί.
Δεν υπάρχει επιλογή. Πρέπει να το επιβεβαιώσει η Βόρεια Κορέα.
Οι πράξεις σας αντίκεινται ευθέως στις επιθυμίες της Ουάσινγκτον.
Αψηφάτε τις ΗΠΑ.
Διακινδυνεύετε τη συμμαχία μας βασιζόμενος σε μια υπόθεση.
Διακινδυνεύετε τη συμμαχία για μια υπόθεση.
Έχω καθήκον να ενημερώσω την Ουάσινγκτον για τα τεκταινόμενα.
Έχω καθήκον να αναφέρω...
Στη συνέχεια, θα ακολουθήσουμε τις διαταγές του προέδρου Ρέινολντ.
Θα κάνουμε ό,τι πει ο πρόεδρος.
Κε διοικητά, περιμένετε.
Πείτε του το εξής.
Λέξη προς λέξη.
Ο προσωρινός πρόεδρος
εκτελεί άψογα τα καθήκοντά του ως ανώτατος διοικητής.
Σε καιρό ειρήνης, έχουμε αυτονομία.
Ο προσωρινός πρόεδρος
εκτελεί άψογα τα καθήκοντά του ως ανώτατος διοικητής
και σε καιρό ειρήνης έχουν αυτονομία.
Μόλις βγείτε από την πόρτα,
θα είστε ο μόνος που αμφιβάλλει
για τη συμμαχία Κορέας-ΗΠΑ.
Μόλις βγείτε από την πόρτα, κε διοικητά,
θα είστε ο μόνος που αμφιβάλλει για τη συμμαχία Κορέας-ΗΠΑ.
Θα σας δώσω λίγο χρόνο,
αλλά αν δεν αποδείξετε ότι το υποβρύχιο βυθίστηκε,
θα δηλώσετε αμέσως DEFCON 2
και, από εκείνη τη στιγμή και μετά,
οι πολεμικές προετοιμασίες
θα είναι ευθύνη του διοικητή των Συνδυασμένων Δυνάμεων.
Κύριε.
Η Βόρεια Κορέα έκλεισε όλους τους διαύλους επικοινωνίας.
Ξέρετε ότι δεν ανταποκρίνονται
ούτε στους συνήθεις διαύλους ούτε στο κόκκινο τηλέφωνο.
Γιατί να κλείσουν το κόκκινο τηλέφωνο,
αν το υποβρύχιο πράγματι βυθίστηκε;
Μπορεί να είναι πάμπτωχοι, αλλά είναι και περήφανοι.
Η Βόρεια Κορέα άντεξε μέχρι σήμερα
και λόγω της ανεξάρτητης εθνικής της άμυνας
και λόγω του πυρηνικού της οπλοστασίου.
Μάλλον δεν θέλουν να μάθει όλος ο κόσμος
ότι το καμάρι του ναυτικού τους βυθίστηκε από βλάβη,
ειδικά εμείς και οι ΗΠΑ.
Δεν μπορούμε να κάνουμε τίποτα.
Δεν θα καταπιούν την περηφάνια τους έτσι ξαφνικά.
ΛΑΟΚΡΑΤΙΚΗ ΔΗΜΟΚΡΑΤΙΑ ΤΗΣ ΚΟΡΕΑΣ ΠΡΟΣ: ΔΗΜΟΚΡΑΤΙΑ ΤΗΣ ΚΟΡΕΑΣ
Κύριε.
Είπατε ότι το υποβρύχιο είχε πρόβλημα;
Τότε γιατί είπατε στους Βόρειους ότι χτύπησε σε βράχο;
Κάποιος μου είπε...
ότι, αν και πάμπτωχοι,
είναι και περήφανοι.
Τώρα,
απλώς περιμένουμε
τη Βόρεια Κορέα να απαντήσει από το κόκκινο τηλέφωνο;
"Μετά από επικοινωνία μέσω φαξ ή τηλεφώνου,
θα απαντήσουμε μέσω απευθείας συνομιλίας των ηγετών εντός δέκα λεπτών".
Αυτή είναι καθιερωμένη διαδικασία μεταξύ Βορρά και Νότου.
Αν δεν λάβουμε απάντηση εντός δέκα λεπτών,
θα ξέρουμε ότι η Βόρεια Κορέα δεν έχει πρόθεση
να επικοινωνήσει με τη Νότια.
ΣΕΟΥΛ
ΠΙΟΝΓΙΑΝΓΚ
Δεν θα πετύχει αυτό. Χρειαζόμαστε άλλο σχέδιο.
Πού είναι ο Χαν;
Ναυτική διάσωση;
Ναι. Η Βόρεια Κορέα ζήτησε από Κίνα και Ρωσία μια ομάδα διάσωσης,
αλλά μάλλον δεν πάει καλά.
Κατάλαβα.
Άρα, αληθεύει
ότι το υποβρύχιο βυθίστηκε.
Σας ευχαριστώ.
Κύριε προσωρινέ πρόεδρε...
ώρα να κρατήσετε την υπόσχεσή σας.
Έχω κάτι να σας πω.
-Ναι; -Το υποβρύχιο...
Γραμματέα Χαν!
-Λιποθύμησε. -Φρουροί!
Φρουροί!
Γραμματέα Χαν!
Σηκωθείτε!
-Ξυπνήστε! -Έχουμε έκτακτη ανάγκη!
Πάνω στην πλάτη μου.
Γραμματέα Χαν!
Θεέ μου.
Κάντε στην άκρη.
Γραμματέα Χαν.
Ο χρόνος τελείωσε.
Πάρτε την απόφαση.
Εγώ...
το εγκρίνω.
Βαθμός ετοιμότητας...
DEFCON 2...
στην Κορέα.
DEFCON 2 στο σύνολο των ενόπλων δυνάμεων.
DEFCON 2 στο σύνολο των ενόπλων δυνάμεων!
Ο βαθμός ετοιμότητας άλλαξε.
Όλα τα στρατεύματα να ετοιμαστούν για μάχη.
Εμπρός!
Τι είπατε;
Κύριε πρόεδρε.
Η Βόρεια Κορέα κήρυξε Βαθμό Ετοιμότητας 2.
Το ξέρω.
Ετοιμάστε τους τώρα.
Εντάξει.
Καλέστε την Ουάσινγκτον
και ανεβάστε σε DEFCON 1.
"Ματωμένη μύτη".
Ώρα να την εφαρμόσουμε.
Ώρα για "Ματωμένη Μύτη".
Σύμφωνοι.
Εδώ Κυανός Οίκος.
Πρέπει να απαντήσει ο πρόεδρος.
Εδώ Παρκ Μου-Τζιν...
προσωρινός πρόεδρος.
Είπατε ότι έχετε τις συντεταγμένες του υποβρυχίου;
ΑΝΑΚΑΛΕΣΤΕ ΒΑΘΜΟ ΕΤΟΙΜΟΤΗΤΑΣ 2
Θα ανακαλέσετε
τον Βαθμό Ετοιμότητας 2;
Τότε, θα σας στείλω τις συντεταγμένες.
Ο Νότος παραβίασε πρώτος την εκεχειρία.
Καλέσατε το ιαπωνικό ναυτικό
και αυξήσατε με τις ΗΠΑ τον βαθμό ετοιμότητας.
Ο Νότος ξεκίνησε, όχι εμείς.
Γιατί να ανακαλέσουμε πρώτοι τον βαθμό ετοιμότητας;
Φταίνε οι ΗΠΑ;
Φταίει που δεν έχετε επιχειρησιακή αυτονομία;
ΚΑΜΙΑ ΔΙΑΠΡΑΓΜΑΤΕΥΣΗ ΧΩΡΙΣ ΑΠΑΝΤΗΣΕΙΣ
Φταίει που...
δεν είμαστε οι ΗΠΑ.
Οι ΗΠΑ δεν επιθυμούν την ειρήνη στη χερσόνησο,
όσο την επιθυμούμε εμείς.
Το πλήρωμά σας είναι ακόμα ζωντανό,
αλλά ο χρόνος τελειώνει, μην περιμένετε άλλο.
Δεν είναι καθήκον του έθνους να σώζει τις ζωές των πολιτών του;
Σήμερα...
εμείς αποτύχαμε σε αυτό.
Ωστόσο, εσείς έχετε την ευκαιρία.
Κοιτάξτε!
Έρχονται βορειοκορεατικά μαχητικά αεροσκάφη!
Τι σας έλεγα;
Εκμεταλλεύτηκαν τη συνομιλία για να μας καθυστερήσουν!
Τους δώσαμε χρόνο για να μας επιτεθούν!
Όχι, δεν είναι έτσι.
Τα μαχητικά επιστρέφουν.
Τα μαχητικά που κατευθύνονταν προς τα σύνορα
επιστρέφουν στη βάση τους!
Ωραία, η Βόρεια Κορέα
ανακάλεσε τον βαθμό ετοιμότητας.
Πρόεδρε Παρκ, παρακαλώ.
Ναι, φυσικά.
Αυτές είναι οι συντεταγμένες του υποβρυχίου.
Κύριε.
Παρακαλώ, μειώστε σε DEFCON 4.
Είμαστε πλέον σε DEFCON 4.
Ώρα να κρατήσετε την υπόσχεσή σας.
Μειώστε σε DEFCON 4.
Ώρα να κρατήσετε την υπόσχεσή σας.
Θα αποσύρετε το Σαουαγκίρι από τα κορεατικά ύδατα;
Παρακαλώ, αποσύρετε το Σαουαγκίρι.
Αποχωρήστε.
Απλώς μια κράμπα.
ΕΙΡΗΝΗ ΚΑΙ ΕΥΗΜΕΡΙΑ
Αυτό πάει στο εγκληματολογικό;
Θα βοηθούσε να είχαμε μια εικόνα ή βίντεο από την έκρηξη,
αλλά μάλλον δεν υπάρχει. Βέβαια, ποτέ δεν ξέρεις.
Κάποιο στοιχείο θα υπάρχει στους μηχανισμούς.
Δεν ξέρω τι θα μπορέσει να βρει το εγκληματολογικό.
Έχουμε την έγκριση των οικογενειών όλων των θυμάτων;
Έχουμε στοιχεία από αγνοούμενους που δεν ξέρουμε αν ζουν.
Θα τελειώσω από δω και θα τα στείλω όλα στο εγκληματολογικό.
Πηγαίνετε για πρωινό.
Σίγουρα;
Ας πάμε, λοιπόν. Τα λέμε μετά.
ΚΛΗΣΗ ΤΖΟΥΝ-Ο
ΝΑ-ΓΚΕΟΝΓΚ
Περίμενε, 880717.
Να ζήσεις Να-Γκέονγκ
Και χρόνια πολλά
Τότε, 121225.
ΚΑΛΑ ΧΡΙΣΤΟΥΓΕΝΝΑ
Εντάξει, 190330.
Ορίστε.
ΓΑΜΟΣ ΚΙΜ ΤΖΟΥΝ-Ο ΚΑΙ ΧΑΝ ΝΑ-ΓΚΕΟΝΓΚ
Γεια, 122937, Χαν Να-Γκέονγκ!
Σωστά, 122937.
ΝΑ-ΓΚΕΟΝΓΚ
ΕΡΧΟΜΑΙ ΣΤΟ ΣΗΜΕΙΟ ΤΗΛΕΦΩΝΗΣΕ ΜΟΥ
Σωστά.
Τελικά, ήρθατε στο νοσοκομείο.
Σωστά.
Δεν ξέρω αν πρέπει να ανακουφιστώ ή να ανησυχήσω,
αλλά σας φρόντισαν εγκαίρως
και δεν πάθατε εγκεφαλικό επεισόδιο.
Είναι ευκαιρία να ξεκουραστείτε για μερικές ημέρες.
Ο γιατρός είπε να αποφύγετε κούραση και στρες.
Αυτό δεν θα γίνει στον Κυανό Οίκο.
Αυτό δεν θα γίνει μέχρι να πεθάνω.
Γιατί; Τι έγινε πάλι;
Γραμματέα Χαν.
Καλέστε τον πρόεδρο.
Πρέπει να του μιλήσω.
Ευτυχώς, η θεωρία σας για βλάβη στο υποβρύχιο
ήταν σωστή.
Ευχαριστώ.
Δεν περίμενα ποτέ
ότι θα παίρνατε το μέρος μου μπροστά στον διοικητή Μπελ Μπράουν.
Ένας πρωτάρης της πολιτικής, που έχει δουλέψει
μόνο σε πανεπιστήμια,
διακινδύνευε τη συμμαχία μεταξύ Κορέας και ΗΠΑ.
Δεν μπορούσα να μείνω άπραγος.
Το πρόσωπο που διέτρεξε τον μεγαλύτερο κίνδυνο σήμερα
δεν ήταν ο διοικητής Μπράουν ούτε ο στρατηγός Λι.
Ήταν ο προσωρινός πρόεδρος
Παρκ Μου-Τζιν.
Ήσασταν εσείς.
Τι θα συνέβαινε,
αν η Βόρεια Κορέα δεν απαντούσε ποτέ;
Τι θα κάνατε τότε;
Σκεφτήκατε ποτέ
τι θα μπορούσε να είχε συμβεί;
Το αξίωμα αυτό δεν απαιτεί κάποιον που θα γίνει ήρωας
και θα σώσει τον κόσμο από καθαρή τύχη.
Μην πιστέψετε ποτέ
ότι η τύχη θα είναι με το μέρος σας.
Σήμερα ήταν η τελευταία μέρα
που ήταν με το μέρος σας.
ΠΡΟΣ ΠΡΟΣΩΡΙΝΟ ΠΡΟΕΔΡΟ ΠΑΡΚ ΜΟΥ-ΤΖΙΝ
Η Λαοκρατική Δημοκρατία της Κορέας
διέσωσε επιτυχώς ολόκληρο το πλήρωμα
του υποβρυχίου.
Και τα 28 μέλη του πληρώματος
επέστρεψαν στις οικογένειές τους.
Ως συμπατριώτης σας, εκφράζω τα συλλυπητήριά μου
για την ανείπωτη τραγωδία σας.
ΛΑΟΚΡΑΤΙΚΗ ΔΗΜΟΚΡΑΤΙΑ ΤΗΣ ΚΟΡΕΑΣ
Εμπρός;
Η Σι-Τζιν συνήλθε!
Οι εξετάσεις της βγήκαν καθαρές.
Μην ανησυχείς πια.
Μπαμπά.
Εσύ είσαι, Σι-Τζιν;
Μπαμπά, έχεις το κοκαλάκι μου;
Μπαμπά;
Γιατί δεν μου απαντάς;
Ναι.
Μπαμπά;
Μπαμπά, μου λείπεις.
Εντάξει, μωρό μου.
Κύριε;
Αυτά...
Ναι, μάλιστα.
Δείχνετε καλύτερα χωρίς.
Φυσικά.
ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΚΟΡΕΑΣ
Αγαπητοί συμπολίτες, καλησπέρα.
Είμαι ο προσωρινός πρόεδρος
Παρκ Μου-Τζιν.
Δεν είναι ότι ποτέ δεν ήθελε εξουσία.
Ο πρόεδρος Παρκ δεν είχε ποτέ την ευκαιρία.
Θα είστε ο ίδιος όταν διαπιστώσετε
τη δύναμή σας;
Εξουσία εννοείτε;
Δεν έχω καμία σχέση με αυτό.
Οι βομβιστές
πυροδότησαν τις βόμβες μέσω των καλωδίων του Ίντερνετ.
Σημειώθηκε περιστατικό βίας στη συνοικία Μπόγκιλ.
Σκοπεύω να εκτελέσω το καθήκον μου ως πολίτης
και να γυρίσω στο πανεπιστήμιο μετά από 60 μέρες.
Υποτιτλισμός: Κώστας Φαρμάκης